Vahur Kersna

**Vahur-Üllar Kersna** (sündinud 4. aprillil 1962 Võrus) on eesti ajakirjanik. 

Ta on lõpetanud 1980. aastal Antsla Keskkooli ja 1985. aastal Tartu Riikliku Ülikooli ajakirjandusosakonna.

## Sportlasena
Vahur Kersna täitis 11. klassis NSV Liidu meistersportlase kandidaadi normi VTK talvises mitmevõistluses, pälvis 1980. aastal Eesti NSV noorte meistrivõistlustel hõbemedali vasaraheites, tuli 1981. aastal Tartu meistrivõistlustel karate ''kumite''<nowiki/>'s kaalukategoorias kuni 72,5 kg teiseks. Kersna on ka mitmekordne eesti ajakirjanike meister kümnevõistluses (parim tulemus 2003. aastal tehtud 5184 punkti).

## Looming
### Karikatuurid
1976. aastal ilmusid tema esimesed karikatuurid ajalehes Säde. Hiljem ilmus neid ajalehtedes Töörahva Elu ja Edasi ning ajakirjas Pikker. 
### Telesaated
Vahur Kersna esimene telesaade oli 1982. aastal TRÜ praktika päevil Tallinna Masinatehases filmitud "Ühises töös" (koos Mart Riikojaga). Teletööd Eesti Televisioonis alustas Kersna 1985. aastal "Prillitoosi" spordinurga ja mitmesuguste meelelahutussaadete ("Naeroobika", "Kõverpeegliklassika") toimetajana. Ta on teinud peamiselt meelelahutus- ja publitsistikasaateid. Tema esimeste saadete hulgas olid sarjad "HTV esitab", "Meie Mats", "Kama kaks", "HÄM-TV", "Neljas mõõde", "Hommiku TV". Läbilöök saabus 1986. aastal saatega "Noortestuudio pärastlõuna" (režissöör Jüri Pihel, toimetajad Ulvi Funk ja Urve Tiidus).
* 1986–1988 "Noortestuudio pärastlõuna"
* 1988 "HTV uudised"
* 1989 "HaaDeeVee" (koos Nele Laanejärvega)
* 1989 "Voajaaaž, voajaaž"
* 1990 "Ei ole üksi ükski ime" või ka "Ei ole ime ükski ime"
* 1990 "Esttranssürrr"
* 1990 "Leninländ"
* 1990 "Keelamatud mängud"
* 1989–1991 "Monoloog tundmatuga"
* 1991 "Kuum kama"
* 1991"Meie mats"
* 1992 "Nin hao!"
* 1991–1993 "Jah! Show"
* 1993–1994 "Vabakava" 
* 1994–1995 "Kuniks elu"
* 1994–1995 "Öine lend eikuhugi"
* 1996–1997 "Õhtune Ekspress"
* 1997–1999 "Reisile sinuga"
* 1999–2007 "Pealtnägija" koos Mihkel Kärmasega (8 aastat vaadatuim telesaade Eestis) 
* 2004–2006 "Rännud Kersnaga" (Sri Lanka, Vietnam, Kambodža, Namiibia, Tansaania, Kilimanjaro, Mehhiko, Guatemala).
* 2008 "Helenduvad olendid" (Jaan Tätte, Helgi Sallo, Fred Jüssi jt)
* 2009 "Täna õhtul" (Tõnis Mägi, Uno Loop, Vello Orumets, Singer Vinger, Smilers, Hedvig Hanson, Jaan Tätte, Justament, Sven Grünberg, Apelsin, Kukerpillid, Fix, Metsatöll, The Sun, Ivo Linna ja Supernova, Koit Toome, Traffic).
* 2009 "Sind otsides"
* 2011 "Tuled akendes I"
* 2012 "Iga pink räägib loo" (Toivo Kurmet, Kaika Laine, Kihnu Virve, Jaan Gutman jpt.)
* 2014 "Tuled akendes II" (Uno Loop, Kristiina Ehin, Andrus Ansip, Gerd Kanter, Maire Joala, Vello Koosma, Kihnu Virve)
* 2015 "Tuled akendes III" (Marina Kaljurand, Mihkel Raud, Mart ja Ülle Kadastik, Heiki ja Egle Nabi, Merle ja Mart Leibur, Heidy Tamme, Nastja, Kait Sinisalu, Stig Rästa)
* 2019 "Vahur Kersna vestleb ..." (Jaan Aru, Adik Levin, Mart Kadastik, Kristiina Ehin, Paavo Kivine); "100 aastat siia-sinna. Vahur Kersnaga"; ""Pealtnägija" fenomen", "Rännud Kersnaga. Reis Kuule"
* 2020 triloogia "Vahur Kersna. Jäljed tähetolmus". "Rännud Kersnaga": "Hemingway kodu Havannas", "Freddie Mercury jälgedel", "Bulgakovi muuseum Moskvas", "Spioonimuuseum Washingtonis", "Stalini muuseum Goris", "Novodevitšje kalmistu Moskvas".
* 2021 "Sulev Nõmmik. Rohkem kui Ärni"; ""Reklaamiklubi" naeratus"; "Üllar Jörbergi armastus"; "Helgi Sallo. Jumala puudutus""; "Gunnar Graps. Trubaduur magistraalil"; "Kroolides ja surfates raadiolainetel. Esimene sajand"; "Onu Bella. Uude maailma minek"
* 2023 "Kuldne trio. Häbitult rahvalik"; "Juhan Viiding. Eesti Hamlet"; "Maire Aunaste. Liiga eriline?"; "Vitamiin kui vikerkaar"
* 2024 "Eesti Telefilm. Senimaani"; "Hagi šein. Parimal võimalikul moel"
* 2025 "Eestlane, atleetide kuningas"

Kersna on teinud portreesaateid ka Eino Baskinist "Eino Baskini juubel" 1989 Gunnar Grapsist ("Raudmees" 1991), Sulev Nõmmikust ("Sulev" 1994, "Sulev Nõmmik. Rohkem kui Ärni" 2021), Ervin Abelist ("Ervin" 1994), Kalmer Tennosaarest ("Calmeriino Tenorotti" 1998), Jaak Joalast ("Tundmatu Jaska" 1996 ja "Jaak Joala tähtkuju" 2015), Urmas Otist ( "Urmas Ott. One man show" 2018), Ivo Linnast ("Kõigile Iff" 1996), Tõnis Mäest ("Rohkem kui Mäks" 1996, "Ränd üle raja. Tõnis Mägi 50" 1998), Alo Mattiisenist ("Alo elu" 1997, "Alo. Surematu" 2016), Oleg Sõlest ("Oleg Sõlg – naised ja muusika" 2014), Andrus Veerpalust ("Lõpuks ometi! 1998), ansamblitest (Ruja "Need ei vaata tagasi?" 1999), "Kuldne Trio 25" 1998, "Raugematu "Laine"" 2020, "Kukerpillid. Pikk ja kõrge lend" 2022) ning põhjalikke intervjuusaateid Lennart Meri ("Lihtne, vaene ja ilus" 1998, "Palju õnne, Lennart Meri!" 1999, "Lennart Meri viimane intervjuu presidendina" 2001), Eri Klasi ("Iga hommik on juubel" 1999), Mati Talviku ("Aga Sina, Mati Talvik" 2002, "Mees televisioonist" 2012, "Talvik, Eesti Televisioonist" 2017), Rein Rannapi ("Klaveripoeg Rannap" 2003), Erki Noole ("Peab kõva mees olema" 1998), Edgar Valteri "Edgar Valter – viimane kohtumine" 2006) ja Evelin Ilvesega ("Nähtus nimega Evelin" 2019) ning Juhan Peegli kohta ("Juhan Peegel. Esimesed 100 aastat" 2019); samuti muid kultuuridokumentaale ("Oli kord Rock Summer" 2013, "Koeratüdruk Lotte lugu" 2015, "Kersna Kõnnib Kadriorus" 2018, koondportree presidendikandidaatidest "8 Eestit miljonist" (2016), saateid Eesti Vabariigi 100. aastapäevaks ("PÕS, kallis juubilar", "100 aastat elu" 2018, "100 aastat siia-sinna. Vahur Kersnaga" 2019) ja ringhäälingust ("Raadiolainetel kroolides ja surfates. Esimene sajand" 2021).

Tema saadetes on jõudnud ekraanile Onu Bella ("Eesti anderkraund" 1989), Vormsi Enn ("Monoloog tundmatuga" 1989), Contra alias Margus Konnula ("Kuniks elu. Palace" 1995) Koit Toome ("Hommiku TV" 1995), ansamblid "Terminaator" ("Hommiku TV" 1993) ja "Smilers" (Jah! Show 1991).

Juunis 1990 osales Kersna Eesti Televisiooni pikimas otsesaates "Öö-TV". Ta juhtis ja toimetas 1988. aastal esimest sõjajärgse "Miss Estonia" valimiste otseülekannet.

### Videod
* Täna õhtul Tõnis Mägi ETV, 4. jaanuar 2009
* Helenduv olend: Jaan Tätte ETV, 9. jaanuar 2009
### Raadiosaated
* 1993–1995 Raadio Top, saatejuht "Hommikudoping", "Top trehv", "Top tobe", "Dobermann", peatoimetaja
* 1997–1998 Raadio Pulss B3 direktor, saatejuht hommikuprogrammis
* 1986–2007 Vikerraadio, põhiliselt hommikuprogrammi saatejuht
* 2012 Vikerraadios "Reedene rõõm"
### Filmid
Ta on 2003. aastal valminud BEC toodetud kuueosalise Eesti esimest Džomolungma ekspeditsiooni dokumenteerinud filmi "Everest" autor.
### Kirjutisi
Kirjutanud tekstid mitmele Alo Mattiiseni laulule ("Ei ole ime ükski ime", "Eestile on kombeks üks president korraga", "Lumi on muinasjutt", "Ära ütle, et sina ei naera", "Hiinlase laul", "Elektra ja Must Mees").

Avaldanud hulgaliselt arvamusartikleid, 2017. aastal olid Postimehe veebikeskkonnas kolm tema artiklit loetavuselt 1., 7. ja 13. kohal, 2019. aastal 3., 4. ja 5. kohal, 2020. aastal 1. kohal.
### Raamatud
* Novembris 2011 avaldas ta autobiograafilise raamatu "7x7", mis osutus aasta müüduimaks raamatuks Eestis. Sama raamatu e-versioon oli esimene Eestis, mis on illustreeritud video- ja heliklippidega. ISBN 9789949302611
* Novembris 2014 ilmus tema teine raamat "Ei jäta elamata", mis samuti osutus aasta edukaimaks. ISBN 9789949382019
* Novembris 2018 andis ta välja raamatu "Kes tappis Urmas Oti?". ISBN 9789949887446

## Tunnustus
* 1994, 1997, 2002, 2004 – Eesti Televisiooni parim meessaatejuht
* 1997 – aasta eetriajakirjanik (Eesti Ajakirjanike Liit) 
* 1999–2007 – ajakirja Nädal lugejate poolt hääletatud 7 korral parimaks meessaatejuhiks televisioonis 
* 2004 – Kuldmikrofon
* 2012 – Valdo Pandi nimeline ajakirjanduspreemia 
* 2019 – Eesti Rahvusringhäälingu aastapreemia
* 2020 – Valgetähe IV klassi teenetemärk
* 2024 – EFTA auhind – panus Eesti televaldkonda 

## Isiklikku
Tema isa oli spordipedagoog Aksel Kersna.

Mais 2010 abiellus ta ajakirjanik Liina Lepikuga. Neil on 2006. aastal sündinud poeg Kelvin.

## Viited

## Välislingid
* Priit Pullerits. Vahur Kersna unistus purunes Korea piiril Postimees, 31. oktoober 2003
* Madis Jürgen. Vahur Kersna: Et paigal püsida, tuleb kõvasti joosta! Eesti Ekspress, 21. juuli 2005
* Allar Viivik. Kilimanjaro niitis Vahur Kersna pikali SL Õhtuleht, 18. detsember 2006
* Priit Pullerits. Vahur Kersna naasis ammuse tööandja rüppe Postimees, 14. oktoober 2008
* Marge Sillaots. Vahur Kersna: keegi pidi olema see mooramees, kes ETVs asjad liikuma paneb Õhtuleht, 8. detsember 2008
* Priit Pullerits. Kersna loobus Edgar Savisaare tõttu sportlaste galaõhtu juhtimisest Postimees, 27. detsember 2008
* Andres Keil. Vahur Kersna helenduvad olendid andsid vaatajale aega EPL, 6. jaanuar 2009
* Karoliina Vasli. Vaataja valik: Kersna saade põrus Õhtuleht, 10. jaanuar 2009
* Priit Pullerits. Vahur Kersna tegi võidujooksuga lõpparve Postimees, 24. jaanuar 2009
* Katrin Pauts. Vahur Kersna: "Elu on seest siiruviiruline" Õhtuleht, 14. november 2009
* Teet Korsten. Vahur Kersna: "Ka ajakirjandus oma parimas osas võib olla kunst" Põhjarannik, 18. jaanuar 2013